text: crisi | Funkyleader
  Llença les coses dolentes i regala les coses bones
  Publicado el 04/01/2014| 1 comentario
  Aquest Nadal, passejant pel centre de Tarragona, em va sorprendre una iniciativa dels comerciants i l'Ajuntament per enviar un missatge optimista als ciutadans
  Atur, por, crisi, estrès, monotonia. Són paraules que tots voldríem aparcar de les nostres vides, per ser feliços i poder avançar.
  Les papareres del centre de Tarragona es van omplir d'aquestes paraules. Literalment, les coses dolentes a la brossa!
  Font: Ll.Capdevila
  Paral·lelament, els comerciants reparteixen adhesius amb paraules de coses bones i divertides: t'estimo, pessigolles, sorpresa, fiu fiuuuu!, princesa…La campanya s'acaba el 7 de gener i per afavorir la participació de la ciutadania, s'ha obert aquesta pàgina de Facebook.
  Aprofitant l'avinentesa, la CUP de Tarragona va completar la campanya llençant les "altres" paraules dolentes, derivades de la mala gestió del propi Ajuntament. Senzillament, impecable tot plegat.
  Etiquetado campanya, crisi, nadal, publicitat, Tarragona
  2013, any de barbuts
  Publicado el 13/01/2013| 1 comentario
  Font: intef
  Les vendes de pintallavis, sobretot de color vermell, es disparen en temps de crisi. Aquest indicador, creat per l'empresari Leonard Lauder, es coneix com l'índex del pintallavis. Un petit luxe amb un toc de color per tal d'aixecar l'autoestima.
  Fent paral·lelismes amb la vessant masculina i observant l'entorn més proper, he trobat el fenomen contrari en l'augment del nombre de barbuts. El podriem anomenar índex Gillette per analitzar l'impacte de les vendes de fulles d'afaitar en temps de crisi. No tinc dades per confirmar la teoria d'un estalvi generalitzat en aquests recanvis, però cada dia veig més barbuts i enguany no crec que sigui una excepció.
  Etiquetado crisi, gillette
  [6/12] – HTC
  Publicado el 01/07/2011| Deja un comentario
  Protesta a l'Hospital Vall d'Hebrón
  Etiquetado crisi, fotografía, hospital, HTC
  L'expansió del Ràpid és lenta
  Font: MyCoffee
  Els bocates del "Ràpid" són espectaculars. Tamany més que generós, varietat de sabors i qualitat/preu immillorable.El local -ubicat a l'avinguda Pere IV- és petit. Té 4 taules i una barra minúscula. Però el degoteig de clients -oficinistes- és constant.
  De fet, el bar té un altre nom que recorda el d'una franquícia: cafeteria MyCofee. Però a la feina és conegut com el Ràpid per la "velocitat" (entre cometes) en què et serveixen els entrepans. En qualsevol cas, aquesta lentitud no m'impedeix anar-hi cada divendres.
  De fet, la setmana passada vaig aprofitar l'espera per xerrar amb el propietari. Li vaig preguntar per la integració del districte del 22@ i -potser de forma indiscreta- em vaig interessar per si havia pensat en ampliar el negoci llogant un nou local. La resposta em va sobtar. No ho pot fer per raons administratives. Ell està disposat a comprar un local, però la burocaràcia dels permisos del 22@ no li ho permet. Curiós. Un cas més de la incompetència de polítics, que dificulten encara més la crisi econòmica.